
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru susţinerea financiară de către statul român a Schitului românesc Prodromu - de la Muntele Athos, cu care comisia noastră a fost sesizată în fond cu adresa Biroului Permanent nr. PL.X 123 din 12 martie 2007.
	PREŞEDINTE,

Mihai Nicolae Tănăsescu

	Comisia pentru buget, finanţe şi bănci
	
	Bucureşti,   02.04.2007 

Nr. 117


RAPORT

asupra  proiectului de Lege pentru susţinerea financiară de către statul român a Schitului românesc Prodromu-de la Muntele Athos
Cu adresa nr. PL.X 123 din 12 martie 2007, Biroul Permanent conform art.95 din Regulamentul Camerei Deputaţilor, republicat, a sesizat,  pentru examinare şi avizare în fond, Comisia pentru buget, finanţe şi bănci cu proiectul de Lege pentru susţinerea financiară de către statul român a Schitului românesc Prodromu - de la Muntele Athos.

 La întocmirea raportului s-au avut în vedere avizele Consiliului Legislativ şi al Comisiei pentru cultură, arte, mijloace de informare în masă.

Guvernul susţine adoptarea proiectului de Lege sub rezerva completării articolului 3 astfel: “Art.3 – Suma alocată potrivit prevederilor art. 2 se prevede distinct în bugetul Ministerului Culturii şi Cultelor, şi se acordă ca sprijin, cu respectarea dispoziţiilor corespunzătoare din legislaţia generală reglementând sprijinul financiar pentru unităţile de cult aparţinând cultelor religioase.”
Prezentul proiect de Lege are ca obiect de reglementare alocarea, anual, a unei sume echivalente cu 250.000 Euro pentru Schitul Românesc  Prodromu de la Muntele Athos. Acest sprijin financiar ar urma să fie folosit pentru: 

· acoperirea cheltuielilor de restaurare, reparare şi întreţinere a clădirilor din incintă şi a celor patru biserici;
· realizarea de materiale cu caracter de promovare;
· susţinerea activităţilor monahilor acestui aşezământ.
 Proiectul de Lege face parte din categoria legilor ordinare, potrivit art. 76 din Constituţia României, republicată.

La lucrările comisiei au participat  23 deputaţi, din totalul de 27 membri ai comisiei.

Raportul comisiei a fost adoptat cu unanimitate de voturi.

Proiectul de Lege  a fost adoptat de Senat în şedinţa din data de 6 martie 2007 .

Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor.
In urma dezbaterii proiectului de Lege pentru susţinerea financiară de către statul român a Schitului românesc Prodromu-de la Muntele Athos,  în şedinţa din data de 27.03.2007, comisia propune Plenului Camerei Deputaţilor aprobarea acestuia, cu amendamentele din anexă . 
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş










                                 Expert parlamentar









                                              Roşu Gica





ANEXĂ

    




Amendamente admise

În urma dezbaterii, Comisia propune adoptarea proiectului de Lege cu următoarele amendamente:

	Nr. crt.
	Text iniţial
	Text propus de comisie
	Motivarea amendamentului

	1.
	LEGE

pentru susţinerea financiară de către statul român a Schitului românesc Prodromu – de la Muntele Athos
	LEGE

privind sprijinul financiar acordat de către statul român  Schitului românesc „Prodromu” , de la Muntele Athos, Grecia
	Pentru caracterul unitar a acestui proiect de lege cu legislaţia în domeniu, în care se regăseşte sintagma „sprijin financiar” şi nu „susţinere financiară”.

	  2.
	Art. 1.- Prin prezenta lege se instituie cadrul juridic pentru susţinerea financiară a Schitului românesc Prodromu – de la Muntele Athos, Grecia – de către autorităţile române, în scopul asigurării continuităţii existenţei monahilor români pe acest teritoriu, ca semn al recunoaşterii importanţei sale pentru patrimoniul culturii şi civilizaţiei româneşti şi ca reprezentant al spiritualităţii ortodoxe româneşti la Muntele Athos.
	Art. -  Prin prezenta lege se instituie cadrul juridic pentru sprijinul financiar acordat de către statul român  Schitului românesc „Prodromu”, de la Muntele Athos, Grecia.
	Pentru claritatea textului.


	3.
	Art.2.- Guvernul României alocă anual de la bugetul de stat, prin bugetul Ministerului Culturii şi Cultelor, o sumă echivalentă cu 250.000 euro.
	Art.2. – Anual se alocă de la bugetul de stat, prin bugetul Ministerului Culturii şi Cultelor, o sumă în lei, echivalentă cu 250.000 euro pentru Schitul românesc „Prodromu”, de la Muntele Athos, Grecia.

	Tehnică legislativă

	4.
	Art.3.- Suma alocată potrivit art.2 se prevede distinct în   bugetul Ministerului Culturii şi Cultelor şi se acordă ca sprijin, cu respectarea dispoziţiilor corespunzătoare din legislaţia generală în materie.
	Art.3.- Suma alocată potrivit art.2 se prevede distinct în   bugetul Ministerului Culturii şi Cultelor şi se acordă ca sprijin financiar Schitului românesc „Prodromu”, de la Muntele Athos, Grecia, cu respectarea dispoziţiilor corespunzătoare din legislaţia care reglementează sprijinul financiar pentru unităţile de cult aparţinând cultelor religioase.
	Tehnică legislativă şi respectarea punctului de vedere al Guvernului

	5.
	Art.4.- Sumele alocate de la bugetul de stat sunt destinate acoperirii cheltuielilor de restaurare, reparare şi întreţinere a clădirilor din incintă şi a celor patru biserici, realizării de materiale cu caracter de promovare, precum  şi pentru susţinerea activităţilor monahilor acestui aşezământ.
	Art.4.- Sumele alocate de la bugetul de stat sunt destinate acoperirii cheltuielilor de restaurare, reparare şi întreţinere a clădirilor din incintă şi a celor patru biserici, realizării de materiale cu caracter de promovare, precum  şi pentru susţinerea activităţilor monahilor acestui schit.
	Tehnică legislativă 


